Diari Oficial de la Generalitat Valenciana


Sumari del DOGV 10594, del 11-12-2024 (2024/13149)

RESOLUCIÓ de 4 de desembre de 2024, de la Secretaria Autonòmica d’Educació, de la convocatòria d’ajudes econòmiques en concepte de subvenció dirigides als centres docents privats concertats sostinguts amb fons públics per al desenrotllament d’un programa de capacitació digital en el marc del programa C19.I01.P04, Competències digitals per a la infància (CODI), dirigit a l’alumnat entre 9 i 17 anys, dins del Pla de recuperació, transformació i resiliència, per al curs 2024-2025.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10333

Data del DOGV
:   11-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13873

CVE
:   OETO-V-9460-68186

Data del document
:   04-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * alfabetització digital
    * ensenyament secundari
    * ensenyament primari

El Ple de la Conferència Sectorial d’Infància i Adolescència, celebrat el dia 13 de desembre de 2022, va aprovar i va donar conformitat a l’assumpte denominat Acord pel qual s’aprova la proposta de distribució territorial, per import de 50 milions d’euros, de fons per a la formació en competències digitals per a xiquetes, xiquets i adolescents en situació de vulnerabilitat, per a les comunitats i ciutats autònomes susceptibles de ser beneficiàries en el marc del programa Competències digitals per a la infància (CODI) del PRTR, modificat pel Consell de Ministres de 27 de desembre de 2023.

Per Resolució de 9 d’agost de 2024, de la Conselleria d’Educació, Cultura, Universitats i Ocupació, s’aproven les bases reguladores i s’aprova la convocatòria d’ajudes econòmiques en concepte de subvenció dirigides als centres docents privats concertats sostinguts amb fons públics per al desenrotllament d’un programa de capacitació digital en el marc del programa C19.I01.P04, Competències digitals per a la infància (CODI), dirigit a l’alumnat entre 9 i 17 anys, dins del Pla de recuperació, transformació i resiliència, per al curs 2024-2025, i es modifica el Pla estratègic de subvencions d’esta conselleria (DOGV 9931, 06.09.2024).

De conformitat amb la base vintena de la Resolució de 9 d’agost de 2024, es va publicar en la pàgina web de la Conselleria d’Educació, Cultura, Universitats i Ocupació la resolució provisional, en els annexos I i II de la qual apareixen els centres seleccionats per a desenrotllar el programa Competències digitals per a la infància, en el curs 2024-2025, així com la quantia de les ajudes econòmiques i el nombre d’accions formatives assignades.

Complits els tràmits establits en la convocatòria, una vegada finalitzat el termini per a efectuar-hi al·legacions i renúncies, la comissió assessora i avaluadora ha aprovat la proposta definitiva de dotació d’ajudes econòmiques als centres educatius privats concertats que desenrotllaran, en el curs 2024-2025, el programa de capacitació digital a l’alumnat entre 9 i 17 anys en marc del programa Competències digitals per a la infància, del PRTR, finançat per la Unió Europea-NextGenerationEu, així com el nombre d’accions formatives assignades a cada centre educatiu, atenent els criteris establits.

Vista la proposta definitiva aprovada per la comissió assessora i avaluadora, d’assignació d’ajudes econòmiques als centres educatius privats concertats de la Comunitat Valenciana que desenrotllaran, en el curs 2024-2025, el programa de capacitació digital a l’alumnat entre 9 i 17 anys en marc del programa Competències digitals per a la infància (CODI), del PRTR, finançat per la Unió Europea-NextGenerationEu, així com el nombre d’accions formatives assignades a cada centre educatiu, atesa la disponibilitat pressupostària, i en virtut de les atribucions que conferix la base vintena de l’annex I de la Resolució de 9 d’agost de 2024, per la qual s’aproven les bases reguladores i la convocatòria d’ajudes econòmiques en concepte de subvenció dirigides als centres docents privats concertats sostinguts amb fons públics per al desenrotllament

d’un programa de capacitació digital en el marc del programa C19.I01.P04, Competències digitals per a la infància (CODI), dirigit a l’alumnat entre 9 i 17 anys, dins del Pla de recuperació, transformació i resiliència, per al curs 2024-2025 (DOGV 9931, 06.08.2024),

RESOLC

*Primer*

Selecció de centres educatius, assignació d’ajudes econòmiques als centres educatius i assignació del nombre d’accions formatives a cada centre educatiu

1. Autoritzar el desenrotllament del programa Competències digitals per a la infància, en el curs 2024-2025, als centres docents privats concertats sostinguts amb fons públics que desenrotllaran programa que figuren en l’annex I d’esta resolució definitiva.

2. Assignar la quantia de les ajudes econòmiques per al desenrotllament del programa Competències digitals per a la infància als centres docents privats concertats sostinguts amb fons públics, que figuren en l’annex I d’esta resolució definitiva.

3. Assignar el nombre d’accions formatives a cada centre docent privat concertat sostingut amb fons públics, que figuren en l’annex I.

*Segon. Desestimació de sol·licituds i al·legacions*

1. Desestimar les sol·licituds que s’esmenten en l’annex II, pels motius indicats en cada cas.

2. Desestimar les al·legacions que s’esmenten en l’annex III, pels motius indicats en cada cas.

*Tercer. Pagament*

L’assignació màxima, segons la base quinta de l’annex I de la resolució de la convocatòria, és de 595.900,00 euros per al curs 2024-2025. Una vegada realitzada l’assignació d’accions formatives, la quantitat total assignada és de 274.114,00 euros amb un romanent de 321.786,00 euros.

El pagament es realitzarà amb càrrec a la línia S1615, «Finançar el programa Competències digitals per a la infància (CODI), del capítol IV del subprograma 422M00, MRR Educació i Formació Professional, centre gestor W79486299, dels pressupostos de la Generalitat per a l’exercici 2024.

*Quart. Eficàcia*

Esta resolució produirà efectes des de l’endemà de la publicació en el *Diari Oficial de la Generalitat Valenciana*.

Contra esta resolució, que esgota la via administrativa, podrà interposar-se un recurs potestatiu de reposició davant d’este mateix òrgan en el termini d’un mes a partir de l’endemà de la publicació de la present resolució en el *Diari Oficial de la Generalitat Valenciana*, d’acord amb el que es preveu en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques; o bé un recurs contenciós administratiu en el termini de dos mesos comptadors en els termes anteriors, de conformitat amb el que s’establix en l’article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que els interessats puguen interposar-hi qualsevol altre recurs que consideren pertinent.

  

València, 4 de desembre de 2024

(p. d. Resolució 09.08.2024; DOGV 9931, 06.09.2024)

Daniel McEvoy Bravo

Secretari autonòmic d’Educació

Esta disposició conté annexos. Consulteu-ne la versió en PDF.